Държавен вестник, бр. 92, 2021 г., стр. 5

БРОЙ  92	
Д Ъ Р Ж А В Е Н  В Е С Т Н И К 	
СТР.  5  
Допълнителни разпоредби
§ 1. По смисъла на тези правила:
1. „Категория на устройствата с малък 
обсег на действие“ е група от устройства с 
малък обсег на действие, които използват 
радиочестотния спектър със сходни техни­
чески механизми за достъп до спектъра или 
въз основа на общи сценарии за използване.
2. „Устройство с малък обсег на действие“ е 
радиоустройство, което осигурява еднопосочна 
или двупосочна комуникация и което предава 
и/или получава сигнал на къси разстояния с 
ниска мощност.
3. „СВ (Citizen Band) 27 MHz“ е граждански 
късовълнов радиочестотен обхват 26.96-27.41 
MHz.
4. „PMR (Private/Professional Mobile Radio)“ 
е електронна съобщителна мрежа от подвижна 
радиослужба, в която всички радиостанции 
се свързват равнопоставено помежду си.
5. „LEST (Low e.i.r.p. Satellite Terminals)“ 
са спътникови терминали с еквивалентна 
изотропно излъчена мощност (e.i.r.p.) не 
по-висока от 34 dBW от радиослужби непод­
вижна спътникова и/или радиоразпръскване 
спътниково, работещи без необходимост от 
обслужване и под контрола на спътникова 
система и предназначени за осъществяване на 
цифрови електронни съобщения чрез спътници 
на геостационарна орбита.
6. „HEST (High e.i.r.p. Satellite Terminals)“ 
са спътникови терминали с еквивалентна 
изотропно излъчена мощност (e.i.r.p.), по-ви­
сока от 34 dBW и не по-висока от 60 dBW, от 
радиослужби неподвижна спътникова и/или 
радиоразпръскване спътниково, работещи без 
необходимост от обслужване и под контрола 
на спътникова система и предназначени за 
осъществяване на цифрови електронни съ­
общения чрез спътници на геостационарна 
орбита.
7. „VSAT (Very Small Aperture Terminal)“ е 
земна станция с малка апертура на антената 
от неподвижна-спътникова радиослужба.
8. „Интелигентни транспортни системи“ 
(ИТС) са набор от системи и услуги, базирани 
на информационни и съобщителни технологии, 
включващи обработка, контрол, позициони­
ране, комуникация и електроника, които се 
прилагат към система за пътен транспорт 
или към система за градски железопътен 
транспорт, или и към двете.
9. „Пътни интелигентни транспортни 
системи“ са интелигентни транспортни сис­
теми, които се прилагат за всеки вид пътен 
транспорт (включително при използване извън 
пътя) и позволяват свързана с безопасността 
комуникация между превозни средства (V2V) 
и между инфраструктура и превозни средства 
(I2V). ИТС, които се прилагат за железопътни 
линии, които не са отделени от пътното или 
пешеходното движение (например трамваи и 
леки железници), също се считат за част от 
пътните ИТС.
10. „Градски железопътни интелигентни 
транспортни системи“ са интелигентни тран­
спортни системи, прилагани за градски или 
крайградски железопътни линии, постоянно 
направлявани от поне една система за кон­
трол и управление и отделени от пътното и 
пешеходното движение.
11. „Ground probing radar (GPR) imaging 
system“ е система за получаване на изображе­
ние при използване на радар за дълбочинно 
обследване на терен. Това е сензор за сму­
щаващо поле, проектиран да работи само 
когато е в контакт с обследвания терен или е 
на разстояние до един метър от повърхността 
му, за откриване или получаване на изобра­
жения от обекти, разположени под земната 
повърхност, или определяне на физически 
свойства в дълбочина на терена. За тази цел 
енергията от GPR системата се насочва към 
повърхността на терена.
12. „Wall probing radar (WPR) imaging system“ 
е система за получаване на изображение при 
използване на радар за обследване на стена. 
Това е сензор за смущаващо поле, проектиран 
да открива местоположението на обекти в 
стена или да определя физически свойства във 
вътрешността на стената. Стената е бетонна 
конструкция, част от мост, стена в рудник 
или друга физическа конструкция, която е 
достатъчно плътна и дебела, за да погълне 
по-голямата част от излъчения от системата 
сигнал.
13. „Охраняеми граници на летищата“ са 
терените, обхванати от периметровата ограда 
на летище.
14. „SNG TES (Satellite News Gathering 
Transportable Earth Stations)“ е радиосъоръже­
ние за предаване на телевизионни сигнали и 
съпътстващ звук или само звук от мястото 
на събитието към спътник, позициониран на 
геостационарна орбита.
15. „SAP (Services Ancillary to Program 
making)“ са спомагателни служби за производ­
ство на програми, подпомагащи дейностите по 
производство на програми, като създаване на 
филми, реклами, корпоративни видеовръзки, 
концерти, театри и други подобни дейности, 
които не са първоначално предназначени за 
разпространение към широката публика.
16. „SAB (Services Ancillary to Broadcasting)“ 
са спомагателни служби за радиоразпръсква­
нето, подпомагащи дейностите на телевизион­
ните оператори при производство на техния 
програмен материал.
17. „ENG (Electronic News Gathering)“ е 
електронно събиране на новини – събиране на 
видео- и/или звуков материал, без помощта 
на филмова лента или магнетофон, посред­
ством малки, често ръчни електронни камери